wickkiey/tamil-wikipedia-chunked huggingface dataset:
# கிரேடில்

## வெளிப்புற இணைப்புகள்

- அதிகாரப்பூர்வ கிரேடில் எண்டர்பிரைஸ் இணையதளம்
- கிரேடில் தோற்றுனர் ஹான்ஸ் டாக்டர் மற்றும் அலெக்சான்டர் கார்கென்டா உடன்
# போஜஸ்

உள்ள பண்டைய பாரசீக கோட்டை (இடது) மற்றும் ஸ்ட்ரூமா ஆற்றின் முகத்துவாரம் (வலது), என்னியா ஹோடோயிலிருந்து (ஆம்பிபோலிஸ்) தோற்றம்.]]
**போஜஸ்** (*Boges*) என்பவர் ஒரு பாரசீக அதிகாரி மற்றும் இராணுவத் தளபதி ஆவார். இவர் பேரரசர் முதலாம் செர்கஸ் ( r. கிமு 486–465) மன்னரின் கீழ் திரேசில் உள்ள இயோனின் ஆளுநராக ( *ஹைபார்ச்சோஸ்* ) பணியாற்றினார். எரோடோடசின் கூற்றின்ப்படி, பிளாட்டீயா போர் மற்றும் மைக்கேல் போர்களில் பாரசீகம் தோல்வியுற்றதைத் தொடர்ந்து, 476/5 இல் ஏதெனியர்கள் படையானது சிமோன் (மில்டியாடீசின் மகன்) தலைமையில் இயோனை முற்றுகையிட்டபோது போஜஸ் இயோனைக் கைவிட்டு வெளியேற மறுத்தார். ஒருவேளை இவர் நகரத்தைக் கைவிட்டு, கிரேக்கர்களிடன் சரணடைந்து பாதுகாப்பாக வெளியேறி இருக்கலாம். ஆனால் எதிரிக்கு பணியும் அவமானத்தை அடையக்கூடாது என்று கருதியதால், கடைசி வரை கோட்டையை காத்து இருக்க முடிவு செய்தார். முற்றுகை நீடித்து வந்த நிலையில் இயோனில் சேகரிப்பில் இருந்த தானியங்கள் தீர்ந்து மேலும் தாக்குப்பிடிக்க முடியாது என்ற நிலை ஏற்ப்பட்டது. அதனால் போஜஸ் ஒரு பெரிய தீயை எழுப்பி, தன் மனைவி, குழந்தைகள், காமக்கிழத்திகள், வேலையாட்கள் போன்றோரை கொன்று அதில் வீசினார். பின்னர் இவர் இயோனின் கருவூலத்தில் சேமித்து வைத்திருந்த வெள்ளி, தங்கக் கட்டிகள் என செல்வம் அனைத்தையும் ஸ்ட்ரூமா ஆற்றில் வீசினார். பின்னர் இவரும் தீயில் பாய்ந்தார். போஜசின் வீரம் மற்றும் விசுவாசத்தை பேரரசர் செர்கசால் மிகவும் பாராட்டினார். மேலும் அதை எரோடோடஸ் கூட ஒப்புக்கொண்டார். கி.மு. ஐந்தாம் நூற்றாண்டின் இரண்டாம் பாதியில் எரோடோடஸ் தனது *இஸ்டரிஸ்* என்ற நூலில், போஜசி்ன் செயல்களுக்காக பாரசீகர்களால் அவர் மறக்கப்படாமல் பாராட்டப்பட்டுவந்தார். பேரரசிற்குள் உயிரோடு இருந்த போஜசின் பிள்ளைகளும் முதலாம் செர்க்சால் பெரிதும் கௌரவிக்கப்பட்டனர்.
# மாரிட்சா

இது பல்கேரியாவில் உள்ள ரிலா மலைகளில் தோன்றுகிறது. பின்னர் கிழக்கு-தென்கிழக்கில் பால்கன் மலைகள் மற்றும் ரோடோப் மலைகளுக்கு இடையில் பாய்ந்து, ப்லோவ்டிவ் மற்றும் டிமிட்ரோவ்கிராட் மற்றும் துருக்கியில் எடிர்னே வரை பாய்கிறது. பல்கேரியாவின் ஸ்விலென்கிராட்டின் கிழக்கே, ஆறு கிழக்கு நோக்கி பாய்கிறது, பல்கேரியா (வடக்கரை) மற்றும் கிரேக்கம் (தென் கரை), பின்னர் துருக்கி மற்றும் கிரேக்கம் இடையே எல்லையாக அமைந்து எல்லையை உருவாக்குகிறது. எடிர்னில் ஆறானது துண்ட்ஷா மற்றும் அர்டா ஆகிய இரண்டு முக்கிய துணை ஆறுகளை தன்னோடு சேர்த்துக் கொண்டு இரு கரைகளையும் துருக்கியப் பகுதிகளாக கொண்டு துருக்கியி வழியாக பாய்கிறது. பின்னர் இது தெற்கே திரும்பி, மேற்குக் கரையில் கிரேக்கத்துக்கும், கிழக்குக் கரையில் துருக்கிக்கும் இடையேயான எல்லையாக ஏஜியன் கடல் வரை உள்ளது. இந்து எனேஸ் அருகே நுழைந்து ஆற்றுக் கழிமுகத்தை உருவாக்குகிறது. பல்கேரியாவின் மேல் மரிட்சா பள்ளத்தாக்கில் கிழக்கு-மேற்கு நீர்வழிப்பாதையாக இந்த ஆறு உள்ளது. பிற இடங்களில் போக்கு வரத்துக்கு வாய்ப்பளிக்காத இந்த ஆறு மின் உற்பத்திக்கும், பாசனத்துக்கும் பயன்படுகிறது.
# டோரிசக்கஸ்

**டோரிசக்கஸ்** (*Doriscus*, , *டோரிஸ்கோஸ்* ) என்பது பண்டைய திரேசில் (இன்றைய கிரேக்கம் ), ஏஜியன் கடலின் வடக்கு கடற்கரையில், ஹெப்ரஸ் ஆற்றின் மேற்கே உள்ள சமவெளியில் உள்ள ஒரு குடியேற்றமாகும். இப்பகுதி கிரேக்கத்தின் மீதான பாரசீகத்தின் இரண்டாவது படையெடுப்பிற்குப் பிறகு பல ஆண்டுகள் பாரசீகத்தின் கைவசம் இருந்தது. மேலும் இது ஐரோப்பாவின் கடைசி பாரசீக கோட்டையாக அறியப்படுகிறது.  
கிமு 512 இல் பேரரசர் டேரியசால் டோரிஸ்கஸ் குடியேற்றம் நிறுவப்பட்டது. அவர் இங்கு ஒரு கோட்டையைக் கட்டினார். மேலும் சித்தியன் போர்த்தொடரின் போது ஏராளமான பாரசீக துருப்புக்களை இங்கு அவர் நிறுத்திவைத்தார்.  
எரோடோடச்சின் (7.59) குறிப்புகளின் படி கிரேக்கத்தின் மீதான பாரசீகத்தின் இரண்டாவது படையெடுப்பின் கி.மு. 480 இல் எலஸ்பாண்டைக் கடந்த தனது படைகளை திறனாய்வு செய்ய மாமன்னர் செர்கஸ் படைகளை டோரிஸ்கசில் நிறுத்தினார் என்று குறிப்பிட்டுள்ளார். முதலாம் டேரியஸ் நியமித்த நபருக்கு பதிலாக பாரசீகத்தின் முதலாம் செர்க்செஸ், மெகாடோஸ்டெசின் மகன் மாஸ்கேம்சை டோரிஸ்கசின் ஆளுநராக மாற்றினார் என்றும் எரோடோடஸ் எழுதுகின்றார்.  
கிரேக்கத்தின் மீதான பாரசீகத்தின் இரண்டாவது படையெடுப்பிற்குப் பிறகும், பாரசீக ஆதிக்கத்தின் கீழ் பால்கன் குடாவில் இருந்த சில பாரசீக நகரங்களில் இதுவும் ஒன்று என்பதால் டோரிஸ்கஸ் குறிப்பிடத்தக்கது.  
ரபேல் சீலியின் கூற்றுப்படி, அகாமனிசிய ஆட்சியாளர் கிமு 465 இல் தான் காவல் அரணுக்கு வைத்த படைகளுடன் மாஸ்கேம்சை திரும்ப அழைத்துக் கொண்டார். பின்னர் இறுதியாக டோரிஸ்கஸை கைவிட்டார். எவ்வாறாயினும், கிமு ஐந்தாம் நூற்றாண்டின் இரண்டாம் பாதியில் ஹெரோடோடஸ் தனது *இஸ்ட்ரீஸ்* நூலில் டோரிஸ்கஸ் இன்னும் பாரசீகர்களின் கைவசத்திலேயே இருந்தது என குறிப்பிட்டுள்ளதாக முகமது தண்டமயேவ் குறிப்பிடுகிறார்.  
டோரிஸ்கசின் தளம் கிழக்கு மாசிடோனியாவின் டோரிஸ்கோஸ் மற்றும் கிரேக்கத்தின் திரேஸ் என்ற நவீன கிராமத்தில் அமைந்துள்ளது.
# டோரிசக்கஸ்

## மேலும் பார்க்கவும்

- இயோன்
# செர்னிகிவ் நகரம்

**செர்னிகிவ்** உக்ரைன் நாட்டின் நடு வடக்கில் அமைந்த செர்னிகிவ் மாகாணத்தின் தலைநகரமும், மாநகராட்சியும் ஆகும். 2021-ஆம் ஆண்டில் இந்நகரத்தின் மக்கள் தொகை 2,85,234 ஆகும். உக்ரைன் நாட்டின் தலைநகரான கீவ் நகரத்திற்கு வடக்கில் 128 கிலோ மீட்டர் தொலைவில் தேஸ்னா ஆற்றின் கரையில் செர்னிகிவ் நகரம் உள்ளது.
# செர்னிகிவ் நகரம்

## பொருளாதாரம்

செர்னிகிவ் நகரம் பெரிய அளவிலான ஜவுளித் தொழிற்சாலைகள் கொண்டது.மேலும் இசைக்கருவிகள் உற்பத்தி தொழிற்சாலைகள் மற்றும் விலங்குகளுக்கான பொருட்கள் தயாரிக்கும் தொழிற்சாலைகள் கொண்டது.
# செர்னிகிவ் நகரம்

## கல்வி

- செர்னிகிவ் தேசிய தொழில்நுட்பப் பல்கலைக்கழகம்
- செர்னிகிவ் அரசு தொழில்நுட்பப் பல்கலைக்கழகம்
- தாராஸ் செவ்செங்கோ தேசியப் பல்கலைகழக செர்னிகிவ் கல்லூரி
# செர்னிகிவ் நகரம்

## ஊசாத்துணை

- Ocherk istorii goroda Chernigova 907–1907 gg. (Chernihiv 1908)
- Hrushevs'kyi, M. (ed). Chernihiv i Pivnichne Livoberezhzhia (Kyiv 1928)
-
- Rybakov, B. Drevnosti Chernigova (Moscow 1949)
- Ignatkin, I. Chernigov (Kyiv 1955)
- Iedomakha, I. Chernihiv (Kyiv 1958)
-
- Asieiev, Iu. Arkhitektura Kyïvs'koï Rusi (Kyiv 1969)
- Karnabida, A. Chernihiv. Istorychno-arkhitekturnyi narys (Kyiv 1969)
- (1972) *Історіа міст і сіл Української CCP – Чернігівська область (History of Towns and Villages of the Ukrainian SSR – Chernihiv Oblast)*, Kyiv.
- Asieiev, Iu. Dzherela. Mystetstvo Kyïvs'koï Rusi (Kyiv 1980)
-  
=
# கீவ் மாகாணம்

**கீவ் மாகாணம்** (**Kyiv Oblast** or **Kiev Oblast**) உக்ரைன் நாட்டின் நடு வடக்கில் அமைந்த மாகாணம் ஆகும். இதன தலைநகரம் கீவ் நகரம் ஆகும்.
உக்ரைன் நாட்டின் தலைநகரான கீவ் நகரத்தை கைப்பற்ற, 24 பிப்ரவரி 2022 முதல் உருசியா படையெடுப்பு நடத்தி வருகிறது.
# கீவ் மாகாணம்

## புவியியல்

28,100 சதுர கிலோ மீட்டர் பரப்பளவு கொண்ட கீவ் மாகாணம், உக்ரைன் நாட்டில் வடமத்தியப் பகுதியில் அமைந்துள்ளது. இது கீவ் நகரத்தின் பரப்பளவை விட 35 மடங்குப் பெரிய்தாகும். கீவ் மாகாணத்தின் வடக்கில் பெலரஸ் நாடும், தென்கிழக்கில் போல்தவா மாகாணம், தெற்கில் செர்கசி மாகாணம், கிழக்கிலும், வடகிழக்கிலும் செர்னிகிவ் மாகாணம், தென்மேற்கில் வின்னித்சியா மாகாணம், மேற்கில் சைதோமிர் மாகாணம் எல்லைகளாக உள்ளது. தினேப்பர் ஆறு கீவ் மாகாணத்தின் வடக்கிலிருந்து தெற்காக 246 கிலோ மீட்டர் தொலைவிற்கு பாய்கிறது. கீவ் நீர்த்தேக்கம் மற்று கனிவ் நீர்த்தேக்கம் மற்றும் 750 சிறுஏரிகள் கீவ் மாகாணத்தின் நீர் ஆதாரமாக உள்ளது.
# கீவ் மாகாணம்

## புவியியல்

### தட்ப வெப்பம்

சனவரி மாதத்தில் குளிர்காலத்திய வெப்ப நிலை {convert|-6.1|°C|°F}} ஆகவும், கோடைக்காலத்திய வெப்ப நிலை ஆகவும் இருக்கும்.
# கீவ் மாகாணம்

## நிர்வாகப் பிரிவுகள்

கீவ் மாகாணம் 25 மாவட்டங்கள், 26 நகரங்கள், 12 மண்டல நகரங்கள், 12 சிறு நகரங்கள் மற்றும் 1,127 கிராமங்கள் கொண்டது.
# கீவ் மாகாணம்

## நிர்வாகப் பிரிவுகள்

### செர்னோபில் மண்டலம்

கீவ் மாகாணத்தின் வடமேற்கின் கோடியில் அமைந்த செர்னோபில் நகரத்தில் உள்ள அணு உலை 26 ஏப்ரல் 1986 அன்று வெடித்து அணுக்கதிரியக்கம் வெளியே பரவியதால் செர்னோபில் மண்டலம் பொதுமக்கள் பயன்பாட்டிற்கு தடை செய்யப்பட்டது. தற்போது இந்நகரம் மனிதர் வாழாது உள்ளது.
# கீவ் மாகாணம்

## மக்கள் தொகை பரம்பல்

கீவ் மாகாணத்தின் மொத்த் மக்கள் தொகை 17,88,530 ஆகும். அதில் உக்குரேனிய மொழி|உக்ரேனியர்கள்]] 16,84,800 (92.5%) பெரும்பான்மையாகவும், உருசியர்கள், யூதர்கள், பெல்ரசியர்கள் மற்றும் பிறர் சிறுபான்மையினத்தவராக உள்ளனர். கீவ் போன்ற நகர்புறங்களில் 10,53,500 (57.6%) மக்களும், கிராமபுறங்களில் 7,74,400 (42.4%) மக்களும் வாழ்கின்றனர்..கீவ் மாகாண மக்கள் தொகையில் ஆண்கள் 46.3% மற்றும் பெண்கள் 53.7% ஆக உள்ளனர்.
# கீவ் மாகாணம்

## பொருளாதாரம்

### தொழில்துறை

கீவ் மாகாணம் அணுசக்தி மின் ஆற்றல், எரிசக்தி துறை, உணவு, வேதியியல், பெட்ரோ-கெமிக்கல் தொழில்கள், பொறியியல் இயந்திரங்கள், உலோகத் தொழிற்சாலைகள் அதிகம் கொண்டது.
# கீவ் மாகாணம்

## பொருளாதாரம்

### வேளாண்மை

1999-ஆம் ஆண்டின் கீவ் மாகாணத்தின் தானிய உற்பத்தி 1,118,600 டன்கள் ஆகும். கரும்பு 15,70,900 டன்களும், சூரியகாந்தி வித்துக்கள் 1,81,000 டன்களும் விளைந்தது.
# கீவ் மாகாணம்

## அடிக்குறிப்புகள்

**a.**
These neighboring settlements are practically merged into a conurbation
# பேவர்ஸ்கி மறுசீரமைப்பு வினை

**வேதிவினை வகை**  
| அடையாளங்காட்டிகள் |  |
| --- | --- |
| <span>சாதகமாக-வேதிவினை</span> |  |
| வேதியியலுக்கான வேந்திய சங்கம் ஆன்டாலஜி அடையாளக்குறியீடு | <span>RXNO:0000385</span> |
| } |  |
**பேவர்ஸ்கி மறுசீரமைப்பு வினை** (Favorskii rearrangement) என்பது முக்கியமாக வளையபுரோபனோன்கள் மற்றும் α-ஆலோ கீட்டோன்களின் மறுசீரமைப்பு ஆகும். இது கார்பாக்சிலிக் அமில வழிப்பொருள்களுக்கு வழிவகுக்கிறது. வளைய α-ஆலோ கீட்டோன்களின் விஷயத்தில், பேவர்ஸ்கி மறுசீரமைப்பு வினையானது ஒரு வளையச் சுருக்கத்தை (அதாவது வளையத்தில் உள்ள கரியணுக்களின் எண்ணிக்கையில் குறைவு) உருவாக்குகிறது. இந்த மறுசீரமைப்பு ஒரு காரத்தின் முன்னிலையில் நடைபெறுகிறது. சில சமயங்களில் ஹைட்ராக்சைடு, ஒரு கார்பாக்சிலிக் அமிலத்தை உருவாக்குகிறது, ஆனால் பெரும்பாலான நேரங்களில் ஒரு அல்காக்சைடு காரம் அல்லது ஒரு அமீன் முறையே ஒரு எசுத்தர் அல்லது ஒரு அமைடை விளைவிக்கிறது. α,α'-இருஆலோகீட்டோன்கள் α,β-நிறைவுறாத கார்போனைல் சேர்மங்களை கொடுக்க வேதிவினை நிலைமைகளின் கீழ் HX ஐ நீக்குகிறது.
# பேவர்ஸ்கி மறுசீரமைப்பு வினை

## வரலாறு

இந்த வேதிவினைக்கு உருசிய வேதியியலாளர் அலெக்சி யெவ்கிராஃபோவிச் பேவர்ஸ்கி பெயரிடப்பட்டது.
# பேவர்ஸ்கி மறுசீரமைப்பு வினை

## வினை வழிமுறை

குளோரின் அணுவிலிருந்து விலகி கீட்டோனின் பக்கத்தில் ஒரு ஈனோலேட்டு உருவாவதை வேதிவினை வழிமுறை உள்ளடக்கியதாக கருதப்படுகிறது. இந்த ஈனோலேட்டு ஒரு வளையபுரோபனோன் இடைநிலை சேர்மமாக வளையமாகிறது. இது ஹைட்ராக்சைடு கருக்கவர் பொருளால் தாக்கப்படுகிறது.  
இரண்டாவது படி படிப்படியான செயல்முறையாக இருக்க முன்மொழியப்பட்டது. வளையபுரோப்பனோன் இடைநிலையை உருவாக்குவதற்கு ஒரு சிதைந்த மின்வளைய வளையம் மூடுவதற்கு முன், குளோரைடு அயனி ஒரு சுவிட்டெரியோனிக் ஆக்சைலில் நேரயனியை உருவாக்குவதற்கு முதலில் வெளியேறும்.  
சோடியம் ஹைட்ராக்சைடுக்குப் பதிலாக சோடியம் மெத்தாக்சைடு போன்ற அல்காக்சைடு எதிர்மின் அயனிகளின் பயன்பாடு வளையத்தில் கரியணுக்களின் எண்ணிக்கையில் சுருக்கமேற்பட்ட எசுத்தர் உற்பத்தியை அளிக்கிறது.  
ஈனோலேட்டு உருவாக்கம் சாத்தியமில்லாதபோது, பேவோர்ஸ்கி மறுசீரமைப்பு ஒரு மாற்று வழிமுறையால் நடைபெறுகிறது, இதில் கீட்டோனுடன் ஹைட்ராக்சைடு சேர்க்கை கூடுதலாக நடைபெறுகிறது, அதைத் தொடர்ந்து நான்முகி வடிவ இடைநிலைப் பொருளின் ஒருங்கிணைந்த சீர்குலைவு மற்றும் ஆலைடு இடப்பெயர்ச்சியுடன் அண்டை கார்பனின் இடம்பெயர்வு நடைபெறுகிறது. இது சில சமயங்களில் போலி-பேவர்ஸ்கி மறுசீரமைப்பு என்று அழைக்கப்படுகிறது, இருப்பினும் தடங்காட்டி ஆய்வுகளுக்கு முந்தைய, அனைத்து பேவர்ஸ்கி மறுசீரமைப்புகளும் இந்த வழிமுறையின் மூலம் தொடரும் என்று கருதப்பட்டது.
| வேதிவினைவழிமுறையின் நகர்பட மாதிரி | } |
| --- | --- |
# பேவர்ஸ்கி மறுசீரமைப்பு வினை

## வாலாச் சிதைவு

தொடர்புடைய **வாலாச் சிதைவில்** ( ஓட்டோ வாலாச், 1918) ஒன்றல்ல, இரண்டு ஆலசன் அணுக்கள் கீட்டோனின் பக்கவாட்டில் ஆக்சிஜனேற்றம் மற்றும் கார்பாக்சில் நீக்க வினைக்குப் பிறகு ஒரு புதிய சுருக்கப்பட்ட கீட்டோனை உருவாக்குகிறது
# பேவர்ஸ்கி மறுசீரமைப்பு வினை

## பேவர்ஸ்கி ஒளி வேதிவினை

இவ்வேதிவினை வகை ஒரு ஒளி வேதியியல் வினையாகவும் உள்ளது. **பேவர்ஸ்கி ஒளி வேதிவினையானது**, *பாரா-ஹைட்ராக்ஸிஃபீனாசில்* குழுக்கள் என அழைக்கப்படுபவற்றால் பாதுகாக்கப்படும் சில பாஸ்பேட்டுகளின் ஒளி வேதியியல் திறப்புகளில் பயன்படுத்தப்படுகிறது (உதாரணமாக ஏடிபி போன்றவை). மும்மை டைரேடிகலின் சிதைவு (**3**) மற்றும் ஒரு டைகீட்டோன் ஸ்பைரோ இடைநிலைச்சேர்மம் (**4**) மூலம் தொடர்கிறது.  
:
# ஆலிசு டி போயர்

**ஆலிசு டி போயர்** (*Alice de Boer*) இலங்கையைச் சேர்ந்த ஒரு மருத்துவர் ஆவார். 1872-1955 காலத்தில் இவர் வாழ்ந்தார். மருத்துவராக தகுதி பெற்ற நாட்டின் முதல் பெண்களில் இவரும் ஒருவராவார். மருத்துவ உதவித்தொகையில் வெளிநாட்டிற்கு அனுப்பப்பட்ட முதல் உள்ளூர் பெண்ணும் ஆலிசு டி போயரேயாவார்.  
ஆலிசு டி போயரின் குடும்பம் இலங்கையின் இனக்குழுவான இடச்சு பறங்கியர் பின்னணியில் இருந்த குடும்பமாகும். இசுக்காட்லாந்து நாட்டின் தலைநகரமான எடின்பர்க்கு நகரத்தில் மருத்துவம் படித்த பிறகு, இலண்டனிலுள்ள பெண்களுக்கான லேடி ஏவ்லாக் மருத்துவமனையில் மருத்துவ அதிகாரியாக இருந்த மேரி நோனா பிசூக்கு ஆலிசு டி போயர் உதவியாளராக இருந்தார்.
# ஆ. இராமச்சந்திரன்

**ஆ. இராமச்சந்திரன்** (*A. Ramachandran*) என்பவர் தமிழ்நாட்டு அரசியலரும், சேலத்தின் தற்போதைய நகரத்தந்தையும் (மேயர்) ஆவார்.. 1961-ஆம் ஆண்டு முதல் திராவிட முன்னேற்றக் கழகத்தின் (திமுக) உறுப்பினராக உள்ள இவர், அக் கட்சியின் சேலம் பிரிவில் பல பதவிகளில் பணியாற்றியுள்ளார்.
# ஆ. இராமச்சந்திரன்

## தொடக்க வாழ்க்கை

1944 ஆம் ஆண்டு சேலம் கோரிமேட்டைச் சேர்ந்த ஆறுமுகம் என்பவருக்கு மகனாகப் பிறந்த இராமச்சந்திரன், பத்தாம் வகுப்பு வரை பயின்றார்.
# ஆ. இராமச்சந்திரன்

## அரசியல்

### தொடக்க காலமும் அறிந்தேற்பும்

1961-ஆம் ஆண்டு, இராமச்சந்திரன், அறிஞர் அண்ணா தலைமையிலான திராவிட முன்னேற்றக் கழகத்தில் (திமுக) சேர்ந்தார். திமுக நடத்திய பல போராட்டங்களில் கலந்து கொண்டு சிறை சென்றார். பின்னர், ஆற்காடு வீராசாமி, க. சுந்தரம், பரிதி இளம்வழுதி, சொ. சிட்டிபாபு போன்ற மூத்த திமுக தலைவர்களுடன் பழகினார். தான் சென்னையில் தங்கியிருந்த மூன்றாண்டு காலத்தில், கட்சியின் முன்னாள் தலைவர் மு. கருணாநிதியின் அறிவுறுத்தலின்படி ஏராளமான திமுக கொடிக்கம்பங்களை அமைக்க சிட்டிபாபுவுடன் இணைந்து பணியாற்றினார். இந்தக் கம்பங்களில் கொடியேற்ற வந்த கருணாநிதி ,அவற்றின் கீழே உள்ள கல்வெட்டுகளில் “கோரிமேடு இராமச்சந்திரன்” என்ற பெயரைப் பார்த்து அவரைப் பற்றி அறியும் ஆர்வம் கொண்டார். இறுதியில், இராமச்சந்திரன் கருணாநிதியையும் பின்னர் அவரது மகன் மு. க. ஸ்டாலினையும் சந்தித்தார்.
# ஆ. இராமச்சந்திரன்

## அரசியல்

### கட்சிப் பதவிகள்

இதன்பின் சேலம் திரும்பிய இராமச்சந்திரன், திமுகவின் கிளைச் செயற்குழு உறுப்பினராகவும் கிளைச் செயலாளராகவும் தனது கட்சிப் பணிகளைத் தொடர்ந்தார். இதையடுத்து, மார்ச் 2 அன்று மாநகராட்சி உறுப்பினராகப் பதவியேற்றார். மறுநாள், திமுக தலைமை அவரை மறைமுகத் தேர்தலுக்கான நகரத்தந்தை வேட்பாளராக அறிவித்தது. தேர்ந்தெடுக்கப்பட்ட மாநகராட்சி உறுப்பினர்கள் வேறு யாரும் நகரத்தந்தை பதவிக்கு வேட்புமனு தாக்கல் செய்யாததால், இராமச்சந்திரன் போட்டியின்றி அப்பதவிக்குத் தேர்ந்தெடுக்கப்பட்டார். சேலத்தின் ஆறாம் நகரத்தந்தையாக மார்ச் 4 அன்று பதவியேற்றார். அவருடன் இந்திய தேசிய காங்கிரசு உறுப்பினர் எம். சாரதா தேவி (கோட்டம் 7) துணை மேயராகப் பதவியேற்றார்.
# ஆ. இராமச்சந்திரன்

## நகரத்தந்தை பதவியில் (2022-)

நகரத்தந்தையாகப் பொறுப்பேற்றவுடன், தண்ணீர், வடிகால், சாலை வசதிகள் போன்ற அடிப்படை வசதிகளை வழங்குவதில் கவனம் செலுத்துவேன் என்று கூறினார் இராமச்சந்திரன்.
# ஆ. இராமச்சந்திரன்

## தனி வாழ்க்கை

இராமச்சந்திரனின் இணையர் மீனாட்சி ஆவார். இவர்களின் மகன் சுதர்சன் பாபு, தமிழ்நாடு நுகர்பொருள் வாணிபக் கழகத்தில் மண்டல மேலாளராக உள்ளார். மகள் சுமித்ரா, கன்னங்குறிச்சி அரசு மேல்நிலைப் பள்ளியில் ஆசிரியையாக உள்ளார்.
# 2022 தமிழ்நாடு நகர்ப்புற உள்ளாட்சித் தேர்தல் முடிவுகள்
# சப்போரிசுக்கா அணுமின் நிலையம்

**சப்போரிசுக்கா அணுமின் நிலையம்** (*Zaporizhzhia Nuclear Power Station*, ) உக்ரைனில் எனர்கதார் நகரில் உள்ளது. இது ஐரோப்பாவின் மிகப்பெரிய அணுமின் நிலையமும், உலகின் 10 பெரிய அணுமின் நிலையங்களில் ஒன்றுமாகும். 1985 இல் சோவியத் ஒன்றியத்தினால் நிறுவப்பட்ட இந்த் அணு உலை, தென்கிழக்கு உக்ரைன் நாட்டின் சப்போரியா மாகாணத்தின் **எனர்கதார்** நகரில், தினேப்பர் ஆற்றின் தெற்குக் கரையில் உள்ளது.  
இந்நிலையத்தில் 6 VVER-1000 அழுத்த நீர் அணு உலைகள் (PWR) உள்ளன, ஒவ்வொன்றும் U (LEU) மூலம் எரிபொருளாகக் கொண்டு 950 MW<sub>e</sub> உற்பத்தி செய்கிறது. மொத்த உற்பத்தி 5,700 MW<sub>e</sub> ஆகும். முதல் ஐந்து அலகுகளும் 1985 இற்கும் 1989 இற்கும் இடையில் தொடர்ச்சியாக செயற்படுத்தப்பட்டது, ஆறாவது அலகு 1995 இல் சேர்க்கப்பட்டது. இந்த ஆலை அணுசக்தியிலிருந்து பெறப்பட்ட நாட்டின் மின்சாரத்தில் கிட்டத்தட்ட பாதியை உற்பத்தி செய்கிறது. அத்துடன் உக்ரைனில் உற்பத்தி செய்யப்படும் மொத்த மின்சாரத்தில் இது ஐந்தில் ஒரு பங்கிற்கும் அதிகமாகும்.  
இவ்வணுமின் நிலையத்திற்கருகே சப்போரிசுக்கா அனல்மின் நிலையம் அமைந்துள்ளது. 2022 மார்ச் 4 இல், இவ்விரண்டு மின் நிலையங்களும் உருசியப் படையினரால் உக்ரைன் மீதான உருசியாவின் படையெடுப்பின் போது கைப்பற்றப்பட்டது.
# சப்போரிசுக்கா அணுமின் நிலையம்

## இதனையும் காண்க

- சப்போரியா நகரம்
# ஸ்கைரஸ்

**ஸ்கைரஸ்** (*Skyros*, , சில வரலாற்றுச் சூழல்களில் லத்தீன்மயமாக்கப்பட்டு **Scyros** ( என அழைக்கப்படுகிறது) என்பது கிரேக்கத்தில் உள்ள ஒரு தீவு ஆகும். இது ஸ்போரேட்சின் தெற்கே, ஏஜியன் கடலில் உள்ள ஒரு தீவுக்கூட்டத்தைச் சேர்ந்தது. கிமு 2ஆம் ஆயிரமாண்டு மற்றும் சிறிது காலத்திற்குப் பிறகும், இந்த தீவு **காந்தத் தீவு** என்று அறியப்பட்டது. இங்கு **காந்தங்கள்** இருந்தன. பின்னர் இத்தீவானது **பெலாஸ்கியா** மற்றும் **டோலோபியா** என்றும் பின்னர் *ஸ்கைரோஸ்* என்றும் அழைக்கப்பட்டது. பரப்பளவு கொண்ட இது ஸ்போரேட்சின் மிகப்பெரிய தீவாகும். இத்தீவானது சுமார் 3,000 மக்கள் தொகையைக் (2011 இல்) கொண்டுள்ளது. இது யூபோயாவின் பிராந்திய அலகின் ஒரு பகுதியாகும்.  
எலெனிக் விமானப்படையின் முக்கிய தளமானது ஸ்கைரோசில் அமைக்கப்பட்டுள்ளது. ஏனெனில் இந்த தீவானது பிராந்திய முக்கியத்துவம் வாய்ந்த இடமாக ஏஜியன் கடலின் நடுவில் அமைந்துள்ளது.
# ஸ்கைரஸ்

## நகராட்சி

இந்த நகராட்சியானது ஸ்கைரோஸ் யூபோயாவின் பிராந்திய அலகின் ஒரு பகுதியாகும். இந்த நகராட்சியில் ஸ்கைரோஸ் தீவைத் தவிர, மக்கள் வசிக்கும் சிறிய தீவுகளான ஸ்கைரோபூலா மற்றும் சில மக்கள் வசிக்காத சிறிய தீவுகளை உள்ளடக்கியதாக உள்ளது. நகராட்சியின் மொத்த பரப்பளவு
# ஸ்கைரஸ்

## நிலவியல்

தீவின் வடக்குப் பகுதி காடுள் நிறைந்ததாக உள்ளது. அதே சமயம் தெற்கே கொச்சிலா (792 மீ) என்று அழைக்கப்படும் மிக உயரமான மலையும், வெற்றுப் பாறைகள் கொண்ட பகுதியாக உள்ளது. தீவின் தலைநகரம் ஸ்கைரோஸ் (அல்லது, உள்நாட்டில், *சோரா* ) என்றும் அழைக்கப்படுகிறது. மேற்கு கடற்கரையில் உள்ள முக்கிய துறைமுகம் லினாரியா ஆகும். தீவில் ஒரு கோட்டையகம் உள்ளது. இது (13 முதல் 15 ஆம் நூற்றாண்டு வரை வெனிசின் ஆக்கிரமிப்பிலிருந்த காலத்தில் கட்டப்பட்டது.ஆங்கிலக் கவிஞர் ரூபர்ட் ப்ரூக்கின் கல்லறை, டிரிஸ் பூக்ஸ் துறைமுகத்திற்குச் செல்லும் சாலையில் ஆலிவ் தோப்பில் உள்ளது. தீவில் பல கடற்கரைகள் உள்ளன. இந்தத் தீவைச் சேர்ந்த தனித்த இனமான ஸ்கைரியன் குதிரைகளைக் கொண்ட குதிரைவண்டிகள் உள்ளன.
# ஸ்கைரஸ்

## காலநிலை

ஸ்கைரோஸ் மிதமான குளிர்காலம் மற்றும் இனிமையான கோடைகாலத்தைக் கொண்டதாக மத்திய தரைக்கடல் காலநிலையைக் கொண்டுள்ளது.
# ஸ்கைரஸ்

## சொற்பிறப்பியல்

ஒரு தரவானது *ஸ்கைரோஸ்* என்ற பெயரை *ஸ்கைரான்* அல்லது *ஸ்கைரோனுடன்* தொடர்புபடுத்துகிறது, அதாவது "கற்குவியல்". (இந்தத் தீவு அதன் அணியான கற்களுக்குப் புகழ் பெற்றது. )
# அபாண்டெக்கள்

**அபாண்டேக்கள்** அல்லது **அபாண்டியன்ஸ்** (*Abantes* அல்லது *Abantians* ) என்பவர்கள் பண்டைய கிரேக்க பழங்குடியினர் ஆவர். இவர்கள் யூபோயாவைச் சேர்ந்தவர்கள்.
# அபாண்டெக்கள்

## தோற்றம்

அபாண்டேக்கள் ஒரு புரோட்டோ-கிரேக்க பழங்குடியினப் பிரிவினராவர். இவர்கள் யூபோயா தீவில் குடியேறினர். இவர்களின் தலைவன் சல்கோடனின் மகன் எலிபெனோர் ஆவார். எலிபெனோரை டிரோஜன் போர்வீரன் ஏஜெனர் கொன்றார்.
# அபாண்டெக்கள்

## குடியேற்றங்கள்

தெஸ்ப்ரோட்டிசில் உள்ள திரோனியத்திலிருந்த ஒரு குடியேற்றத்துக்கு இவர்கள் பங்காற்றினர் என பௌசானியாஸ் எழுதுகிறார். இந்த உள்ளூர் குடியேற்றப் பகுதி அபாண்டிஸ் என்று அறியப்பட்டது. இறுதியில் கொரிந்துவின் உதவியுடன் அப்பல்லோனியாவால் அது கைப்பற்றப்பட்டது.  
மற்றொரு குடியேற்றம் சியோசில் நிறுவப்பட்டது. ஆனால் இறுதியில் அது தோற்கடிக்கப்பட்டது. அதில் தப்பிப்பிழைத்தவர்கள் வெளியேற வேண்டிய கட்டாயத்துக்கு ஆளாயினர்.
# வோல்னோவாகா நகரம்

**வோல்னோவாகா** (**Volnovakha**) உக்ரைன் நாட்டின் கிழக்கில் அமைந்த தோனெத்ஸ்க் மாகாணத்தின் வோல்னோவாகா மாவட்டத்தின் தலைமையிடமும், நகராட்சியும் ஆகும். 2021-ஆம் ஆண்டில் இதன் மக்கள் தொகை 21,441 ஆகும். இந்நகரத்தின் மக்களில் பெரும்பான்மையோர் உக்குரேனிய மொழி பேசுபவர்கள் ஆவார். இது நாட்டின் தலைநகரான கீவ் நகரத்திற்கு தென்கிழக்கே 785 கிலோ மீட்டர் தொலைவிலும், தோனெத்ஸ்க் மாகாணத் தலைநகரான தோனெத்ஸ்க் நகரத்திற்கு தென்மேற்கே 68 கிலோ மீட்டர் தொலைவிலும் உள்ளது.
# வோல்னோவாகா நகரம்

## தட்ப வெப்பம்

இந்நகரத்தில் சூன், சூலை மற்றும் ஆகஸ்டு மாதங்களில் கோடைக்கால வெப்பம் 28 பாகை செல்சியஸ் இருக்கும். நவம்பர், டிசம்பர், சனவரி மாதங்களில் குளிர்கால அதிகபட்ச வெப்பம் - 4.0 பாகை செல்சியஸ் வரை இருக்கும்.
# வோல்னோவாகா நகரம்

## 2022 உக்ரைன் மீதான உருசியாவின் படையெடுப்பு

2022 உக்ரைன் மீதான உருசியாவின் படையெடுப்பின் போது வோல்னோவாகா நகரத்தின் மீது மார்ச் முதல் வாரத்தில் குண்டு வீச்சுகளால் அரசுக் கட்டிடங்களையும், உட்கட்டமைப்புகளையும் தாக்கி அழித்தது. 5 மார்ச் 2022 அன்று இந்நகர மக்கள் வெளியேறுவதற்கு வசதியாக உருசியா ஒரு நாள் மட்டும் போர் நிறுத்தம் மேற்கொண்டுள்ளது.
# காரிஸ்ட்டஸ்

**காரிஸ்ட்டஸ்** (*Carystus*, கிரேக்கம் : Κάρυστος , நவீன கரிஸ்டோஸ் அருகே ) என்பது பண்டைய யூபோயாவில் இருந்த ஒரு நகர அரசாகும். இது தீவின் தெற்கு கடற்கரையில், ஓச்சே மலையின் அடிவாரத்தில் அமைந்துள்ளது. இது அபாண்டெக்களின் கட்டுப்பாட்டில் இருந்த கப்பல்கள் உள்ள பகுதிகளின் பட்டியலில் *இலியட்டில்* ஓமரால் குறிப்பிடப்பட்டுள்ளது. இந்த நகரம் டிரையோப்சால் நிறுவப்பட்டது என்று துசிடிடீஸ் எழுதுகிறார் . இதன் பெயர் சிரோனின் மகனான காரிஸ்டசிலிருந்து வந்தது.
# காரிஸ்ட்டஸ்

## வரலாறு

### பாரசீகப் போர்

கிமு 490 இல் கிரேக்கபாரசீகப் போர்களின் போது தேடிஸ் என்ற பாரசீக தளபதி கரிஸ்டசை முற்றுகையிட்டார். அவர் நகரத்தைச் சுற்றியுள்ள பயிர்களை அழித்து முற்றுகையைத் தொடங்கினார். 80,000 வீரர்களைக் கொண்ட டேட்டிசின் இராணுவம் 200 கப்பல்களுடன் நகரத்தை சுற்றிவளைத்தது. இதனால் கரிஸ்டஸ் சரணடைந்தது .  
சலாமிஸ் போருக்குப் பிறகு, தெமிஸ்ட்டோக்ளீஸ் தலைமையிலான ஏதெனியன் கடற்படை நகரத்திலிருந்து பணம் பறித்தது.  
அதன்பின்னர் கேரிஸ்டஸ் டெலியன் கூட்டணியில் சேர மறுத்துவிட்டது. ஏதெனியர்கள் காரிஸ்டஸ் டெலியன் கூட்டணியில் சேர வேண்டும் என்று விரும்பினர். ஆனால் இது அதில் இணைய இது மறுத்துவிட்டது. இதன் மறுப்பை ஏற்காத ஏதென்ஸ் கரிஸ்டசை தாக்கிக் கொள்ளையடித்தது. இதனால் காரிஸ்டஸ் டெலியன் கூட்டணியில் வேறுவழியின்றி இணைந்தது. ஏதென்ஸ் இந்த யுக்தியை அவ்வப்போது கையாண்டது. இது கூட்டணியில் உறுப்பினர்களின் எண்ணிக்கைய்யை மேலும் அதிகரிக்க சிறந்த வழி என்று கூறப்பட்டது. இந்த வழியில், எந்த ஒரு கிரேக்க நகர அரசும் பாரசீகத்துடன் சேர்ந்து தங்கள் நகரத்தை அதன் தளமாக பயன்படுத்த முடியாது. மேலும் தங்கள் பங்களிப்பை அளிக்காமல் பாரசீகத்தின் ஆதிக்கமற்ற கிரேக்கத்தின் நன்மைகளைப் பெற முடியாது. டெலியன் கூட்டணியின் உருவாக்கம் ஏதென்சின் ஏகாதிபத்திற்கு வழிவகுத்தது. இது பெலோபொன்னேசியன் போர் ஏற்படக் காரணமாயிற்று. ஏகாதிபத்திய இயல்பானது ஒரு நவீன கூட்டமைப்பைப் உருவாக்க முனைகிறது. இருப்பினும் கூட்டணி உருவாக்கமானது அடிப்படையில் கல்வியறிவற்ற விவசாயப் பின்னணி கொண்ட மக்களுக்கு சட்டமன்றத்தில் வாக்களிக்கும் உரிமையை வழங்கியது. ஒருங்கிணைக்கப்பட்ட கிரேக்கத்தை உருவாக்க கூட்டணி விரும்பியது. இதில் உள்ள ஒரே சிக்கல் என்னவென்றால், ஒரு நிலையான இராணுவத்தை உருவாக்குவதற்குப் பதிலாக அல்லது கிரேக்கத்தின் மீது பாரசீகத்தின் படையெடுப்பைத் தடுக்க மேம்பட்ட படை பலத்தை உருவாக்குவதற்குப் பதிலாக, பெரிக்கிள்சின் வழிகாட்டுதலின் கீழ் ஏதெனியர்கள் பெரிக்லியன் திட்டங்களைத் தொடங்கியது. அது நிதியை வீணடித்து. மேலும் பாரசீகத்தின் தோல்வியில் ஏதென்சையும் கிரேக்கத்தையும் பெருமைப்படுத்தியது. அட்டிகன் நகர அரசுகளில் இருந்து திறை பெறும் இந்த யோசனை எசுபார்த்தாவால் தவறான யோசனையாக நிராகரித்தது. பின்னர் பெலோபொன்னேசியன் போர், கிரேக்கத்தை வெளிப்புற பாரசீக தாக்குதலில் இருந்து பாதுகாக்கவில்லை, ஆனால் கூட்டணியை அதன் உறுப்பினர்களாலேயே நிராகரிக்கும் நிலைக்ககு கொண்டுவந்தது.
# காரிஸ்ட்டஸ்

## வரலாறு

### மேலும் வரலாறு

லாமியன் போரில் ஏதெனியர்களின் பக்கம் காரிஸ்டியன்கள் போரிட்டனர் . மாசிடோனின் ஐந்தாம் பிலிப்பிற்கு எதிரான போரில் இவர்கள் ரோமானியர்களின் தரப்பை ஆதரித்தனர்.  
காரிஸ்டஸ் முக்கியமாக அதன் பளிங்குக்காக விரும்பப்பட்டது. இது ரோமில் மிகவும் வேண்டிய பொருளாக இருந்தது. இசுட்ராபோ பளிங்குச் சுரங்கங்களை அட்டிகாவில் உள்ள ஹாலே அராபெனிடெஸுக்கு எதிரே, காரிஸ்டசுக்கு அருகில் உள்ள கடற்கரையில் உள்ள மர்மரியத்தில் இருந்ததாக குறிப்பிடுகிறார். ஆனால் சுரங்கங்களின் அடையாளங்கள் ஓச்சே மலையில் காணப்படுகின்றன. அங்கு ஏழு முழு தூண்களும், அவை வெட்டபட்ட சுரங்கங்கள் கடலில் இருந்து மூன்று மைல் தொலைவிலும் காணப்படுகின்றன. காரிஸ்டசில் கல்நார் கனிமமும் எடுக்கப்பட்டது. இது காரிஸ்டியன் கல் என்று அழைக்கப்பட்டது.
# காரிஸ்ட்டஸ்

## குறிப்பிடத்தக்கவர்கள்

- ஆன்டிகோனஸ் (கிமு 3 ஆம் நூற்றாண்டு), எழுத்தாளர்
- அப்போலோடோரஸ் (கிமு 3 ஆம் நூற்றாண்டு), நகைச்சுவை நாடக ஆசிரியர்
- டியோகிள்ஸ் (கிமு 4 ஆம் நூற்றாண்டு), மருத்துவர்
- கிளாக்கஸ் (கிமு 6 ஆம் நூற்றாண்டு), குத்துச்சண்டை வீரர்
# வித்யா பாரதி

**வித்தியா பாரதி** (**Vidya Bharati** short for **Vidya Bharati Akhil Bharatiya Shiksha Sansthan**) ராஷ்டிரிய சுயம்சேவாக் சங்கத்தின் கல்விப் பிரிவாகும். தொண்டு நிறுவனமான இது இந்தியா முழுவதும் 12,000 கல்வி நிலையங்களை இயக்குகிறது. 2016-ஆம் ஆண்டு முடிய இக்கல்வி நிலையங்களில் 3.2 மில்லியன் மாணவ-மாணவிகள் பயின்றனர்.இதன் பதிவு அலுவலகம் லக்னோ நகரத்திலும், செயல் அலுவலகம் தில்லியிலும் இயங்குகிறது. இதன் கிளை அலுவலகம் குருச்சேத்திரத்தில் உள்ளது.
# வித்யா பாரதி

## வரலாறு

ராஷ்டிரிய சுயம்சேவாக் சங்கத்தின் இரண்டாவது தேசியத் தலைவரான மாதவ சதாசிவ கோல்வால்கர் இக்கல்வி நிறுவனத்தின் முன்னோடியாக 1946-ஆம் ஆண்டில் குருச்சேத்திரத்தில் பகவத் கீதையை பயிற்றுவிக்க பள்ளிக்கூடத்தை நிறுவினார். 1948-ஆம் ஆண்டில் ஆர் எஸ் எஸ் தடை செய்யப்பட்டது. தடை நீகிய பின்னர் 1952-ஆம் ஆண்டில் கோரக்பூரில் ஆர் எஸ் எஸ் தலைவர் நானாஜி தேஷ்முக் பாலர் சரஸ்வதி பள்ளியை நிறுவினார்.
# வித்யா பாரதி

## அமைப்பு

1992-ஆம் ஆண்டில் வித்யா பாரதியின் கீழ் 5,000 பள்ளிகள் இருந்தன. 2002-ஆம் ஆண்டில் வித்யா பாரதி அமைப்பில் 17,396 பள்ளிகளில், 93,000 ஆசிரியர்களுடன், 22 இலட்சம் மாணவ-மாணவிகள் பயின்றனர். மேலும் வித்தியா பாரதி அமைப்பு 15 ஆசிரியர் பயிற்சிக் கல்லூரிகளையும், 7 தொழில் படிப்பு நிறுவனங்களையும் நடத்துகிறது.இந்த அமைப்பு 2019-ஆம் ஆண்டில் 12,828 சாதாரண பள்ளிகளும், 11,353 முறைசாராப் பள்ளிகளையும் நடத்துகிறது. 2019-ஆம் ஆண்டில் வித்யா பாரதியின் பள்ளிகளில் 34 இலட்சம் மாணவர்கள் பயின்றனர். இதன் பெரும்பாலான பள்ளிகள் சிபிஎஸ்சி அல்லது அதனதன் மாநில பாடத்திட்டங்களுடன் இணைப்பு பெற்றுள்ளது.மேலும் வித்யா பாரதி அமைப்பு 250 இடைநிலைக் கல்லூரிகளை நிர்வகிக்கிறது.
# வித்யா பாரதி

## மாநில அளவிலான குழுக்கள்

வித்தியா பாரதியின் மாநில அமைப்புகள் பல பெயர்களில் இயங்குகிறது.  
- தில்லி: *இநது கல்விக் குழு*
- அரியானா: *இந்து கல்விக் குழு*
- பஞ்சப்: *சர்வ இத்காரி கல்விக் குழு*
- பிகார்: *வித்யா விகாஸ் சமிதி*
- ஜம்மு: *பாரதிய கல்விக் குழு*
- ஜார்கண்ட்: *வனவாஞ்சல் கல்விக் குழு*,
- ஒடிசா: *கல்வி மேம்பாட்டுக் குழு*
- தமிழ்நாடு: *விவேகானந்த கேந்திரம்* மற்றும் பல
- அசாம்: *பாலர் கல்விக் குழு*
- உத்தராகண்ட் : பாரதிய கல்விக் குழு
- உத்தரப் பிரதேசம்: பாரதிய கல்விக் குழு
# விக்கிப்பீடியா:பங்களிப்பாளர் அறிமுகம்/இரா. இளங்கோ

**இரா. இளங்கோ** திருச்சிராப்பள்ளி மாவட்டத்தைப் பிறப்பிடமாய்க் கொண்டு வசித்து வரும் இவர் தமிழக அரசின் கூட்டுறவுத் துறையில் முதுநிலை ஆய்வாளராகப் பணிபுரிந்து வருகிறார். விக்கிப்பீடியாவில் இணைந்து 11 ஆண்டுகளாகப் பங்களித்து வருகிறார். ஆயிரத்திற்கும் அதிகமான திருத்தங்களைக் கைப்பேசிவழியே தமிழ் விக்கிப்பீடியாவில் செய்துள்ளார். மேல்விக்கியில் மூவாயிரத்திற்கும் மேல் பக்கங்களை மொழிபெயர்த்துள்ள இவர் விக்கிமூலம், விக்கித்தரவு உள்ளிட்ட திட்டங்களிலும் பங்களித்து வருகிறார்.
# பண்டிட் கோவிந்த் பல்லாப் பந்த் உயர் குத்துயர உயிரியல் பூங்கா

**பண்டிட் கோவிந்த் பல்லாப் பந்த் உயர் குத்துயர உயிரியல் பூங்கா** (*G. B. Pant High Altitude Zoo, Nainital*), உத்தராகண்டம் மாநிலம் நைனித்தாலில் அமைந்துள்ள உயரமான இடத்தில் உள்ள உயிரியல் பூங்கா ஆகும். 1984-ல் நிறுவப்பட்ட இந்த உயிரியல் பூங்கா 1995-ல் பொதுமக்களுக்குத் திறக்கப்பட்டது. இந்த உயிரியல் பூங்கா கடல் மட்டத்திலிருந்து சுமார் உயரத்தில் *சேர்கா தண்டா* மலையில் அமைந்துள்ளது. டார்ஜீலிங் மற்றும் சிக்கிம் தவிர வட இந்தியாவில் உள்ள ஒரே உயரமான உயிரியல் பூங்கா இதுவாகும். பல ஆண்டுகளாக இது ஒரு பிரபலமான சுற்றுலாத்தலமாக மாறியுள்ளது.
# பண்டிட் கோவிந்த் பல்லாப் பந்த் உயர் குத்துயர உயிரியல் பூங்கா

## வரலாறு

இந்த மிருகக்காட்சிசாலை 1984-ல் நிறுவப்பட்டது. இருப்பினும் இது சூன் 1995 அன்று பார்வையாளர்களுக்காகத் திறக்கப்பட்டது.  
நைனித்தால் உயிரியல் பூங்காவில் 2001ஆம் ஆண்டு முதல் நவம்பர் 2011-ல் இறக்கும் வரை இந்தியாவின் ஒரே சைபீரியப் புலி இருந்தது. குணால் என்று பெயரிடப்பட்ட இந்தப் புலி, 1997-ல் டார்ஜீலிங்கிலிருந்து கொண்டு வரப்பட்ட ஒரு இணை புலிகளில் ஒன்றாகும். இன்னொரு புலி மகேசு ஆகும். இந்தப் புலி 2001-ல் இறந்தது.
# பண்டிட் கோவிந்த் பல்லாப் பந்த் உயர் குத்துயர உயிரியல் பூங்கா

## கண்ணோட்டம்

இந்த மிருகக்காட்சிசாலையில் இமயமலையில் அழிந்து வரும் பல விலங்குகள் உள்ளன. இங்கு வங்காளப் புலி, இமாலய ஓநாய், கடமான், சிறுத்தைப் பூனை மற்றும் இமயமலை கருப்புக் கரடி போன்ற விலங்குகள் உள்ளன. இது கலிஜ் பகட்டு வண்ணக்கோழி, லேடி ஆம்ஹெர்ஸ்ட் பகட்டு வண்ணக்கோழி, பச்சைக்கிளி, பொன்னிற பெருஞ்செம்போத்து மற்றும் சிவப்புக் காட்டுக்கோழி போன்ற உயரமான இடங்களில் வாழக்கூடிய பறவைகளும் காணப்படுகின்றன.  
மிருகக்காட்சிசாலையில் விலங்குகளுக்கான இரவு தங்குமிடங்கள் உள்ளன. மேலும் குளிர்கால மாதங்களில் பறவை அடைப்புகளில் குளிரின் பாதிப்பினைக் குறைப்பதற்காகத் திரைச்சீலைகள் போடப்படுகின்றன.
# பண்டிட் கோவிந்த் பல்லாப் பந்த் உயர் குத்துயர உயிரியல் பூங்கா

## நிலவியல்

இந்த உயிரியல் பூங்கா கடல் மட்டத்திலிருந்து சுமார் வரை) உயரத்தில் அமைந்துள்ளது. சிவாலிக் மற்றும் மத்திய இமயமலை மலைத்தொடருக்கு இடையே இது அமைந்துள்ளது. பசுமையான கருவாலி மரம், *குபிரசஸ்* மற்றும் இரண்டு கருவாலி சிற்றின மரங்களும் இங்குக் காணப்படுகின்றன.
# பண்டிட் கோவிந்த் பல்லாப் பந்த் உயர் குத்துயர உயிரியல் பூங்கா

## போக்குவரத்து

நைனிடாலில் உள்ள டாலிட்டால் பேருந்து நிலையத்திலிருந்து உயிரியல் பூங்கா சுமார் ) தொலைவில் அமைந்துள்ளது. மிருகக்காட்சிசாலைக்கு செல்லும் செங்குத்தான சாலையில் வாகனத்தில் பயணிக்கலாம். இருப்பினும் பல சுற்றுலாப் பயணிகள் மலையில் நடந்து செல்கின்றனர்.  
மிருகக்காட்சிசாலை திறந்திருக்கும் நேரம்: வெள்ளி முதல் புதன் வரை: காலை 10.00 - மாலை 4.30
# மகாராணா பிரதாப் வானூர்தி நிலையம்

**மகாராணா பிரதாப் வானூர்தி நிலையம்** (*Maharana Pratap Airport*) என்பது இந்தியாவின் ராஜஸ்தானில் உள்ள உதயப்பூருக்கு வானூர்தி சேவை செய்யும் விமான நிலையமாகும். இது உதயப்பூரிலிருந்து 22 கி.மீ. தொலைவில் கிழக்குப் பகுதியில் உள்ள தடபோக்கில் அமைந்துள்ளது.  
வடமேற்கு இந்தியாவில் உள்ள மேவார் மாகண மகாராணா (ஆட்சியாளர்) மகாராணா பிரதாப்பின் நினைவாக இந்த விமான நிலையம் பெயரிடப்பட்டது.  
1957ஆம் ஆண்டு நவம்பர் 16ஆம் தேதி விமானி அசுதோசு திவாரியால் 4 இருக்கைகள் கொண்ட இலகுரக வானூர்தி தரையிறக்கப்பட்ட போது இந்த விமான ஓடுதளம் முதல் முறையாகப் பயன்படுத்தப்பட்டது. வானூர்தி நிலையத்தின் புதிய பயணிகள் முனையம் பிப்ரவரி 2008 முதல் செயல்படத் தொடங்கியது.
# மகாராணா பிரதாப் வானூர்தி நிலையம்

## கட்டமைப்பு

உதயப்பூர் வானூர்தி நிலையம் 504 ஏக்கர் பரப்பளவில் அமைந்துள்ளது. வானூர்தி நிலையம் 08/26, 9000 அடி/ 2743 மீட்டர் நீளம் மற்றும் 45 மீட்டர் அகலம் கொண்ட ஒரு நிலக்கீல் ஓடுபாதையைக் கொண்டுள்ளது. இதன் 250 க்கு 150-மீட்டர் ஓடுபாதையில் ஒரே நேரத்தில் 3 போயிங் 737 அல்லது ஏர்பஸ் ஏ320 விமானங்களுக்கு நிறுத்தும் இடத்தை வழங்குகிறது. புதிய முனையக் கட்டிடம், 12175 சதுர மீட்டர் பரப்பளவில், 800 மில்லியன் செலவில் கட்டப்பட்டது. முனையத்தில் இரண்டு பயணம் செய்யக்கூடிய பாதைகள், 4 பயணிச் சோதனையிடல்களுடன் 600 பயணிகளைக் கையாளக் கூடிய திறனுடன் அமைந்துள்ளது. இந்த விமான நிலையத்தில் தொலைவு அளக்கும் கருவிகள், அதி உயர் அதிர்வெண் பலதிசை வரம்பு மற்றும் திசை அல்லாத கலங்கரை விளக்கங்கள் போன்ற நவீன வழிசெலுத்தல் மற்றும் தரையிறங்கும் கருவிகள் உள்ளன. ஓடுபாதை 26யில் கேஏடி-I வானொலி அலை இறங்கு அமைப்பு பொருத்தப்பட்டுள்ளது.
# மகாராணா பிரதாப் வானூர்தி நிலையம்

## மேலும் பார்க்கவும்

- இந்தியாவில் உள்ள விமான நிலையங்கள்
- உதயப்பூர்
# சென்னையின் மக்கள்தொகையியல்

**சென்னையின் மக்கள்தொகையியல்** (*Demographics of Chennai*) மும்பை, தில்லி, கொல்கத்தா நகரங்களைப் போல பல்வேறு இனம், மதங்களைச் சேர்ந்த பல்வேறு மக்கள் சமூகங்களை கொண்டதாகும். 2011 ஆம் ஆண்டு எடுக்கப்பட்ட மக்கள்தொகைக் கணக்கெடுப்பின்படி சென்னையின் மொத்த மக்கள் தொகை சதுர கிலோமீட்டருக்கு 26,902 பேர் என்ற அடர்த்தி அடிப்படையில் மொத்த மக்கள் தொகை 4,681,087 பேர் ஆகும். இதில் பாலின விகிதமாக 1000 ஆண்களுக்கு 986 பெண்கள் இருந்தனர். சென்னை மக்களின் கல்வியறிவு சதவீதம் 90.33 ஆகவும் இருந்தது. தமிழ் மற்றும் ஆங்கிலம் இங்குள்ள மக்களால் அதிகம் பேசப்படும் மொழிகளாகும். இந்து மதத்தை பெரும்பான்மையான மக்கள் பின்பற்றுகின்றனர். இதையடுத்து முறையாக இசுலாம் மற்றும் கிறித்துவம், சீக்கியம், சைனம், பௌத்தம் மற்றும் சௌராசுட்டிரம் ஆகிய பிற மதங்களும் இங்கு பின்பற்றப்படுகின்றன.
# சென்னையின் மக்கள்தொகையியல்

## கணக்கெடுப்பின் வரலாறு

1639 மற்றும் 1648 ஆம் ஆண்டுகளுக்கான வருவாய் ஒப்பீடுகளின் அடிப்படையில் 1639 ஆம் ஆண்டில் அதாவது சென்னை நிறுவப்பட்ட ஆண்டில் இதன் மக்கள்தொகை 7,000 என கணக்கிடப்பட்டுள்ளது. கேப்டன் தாமசு போவ்ரே 1670 ஆம் ஆண்டில் வங்காள விரிகுடாவைச் சுற்றியுள்ள நாடுகள் என்ற புத்தகத்தில் நகரத்தின் மக்கள்தொகைக்கான ஆரம்ப மதிப்பீடுகளில் ஒன்றைத் தருகிறார்.
| 80.73
| 9.45
| 7.72
| 1.11
| 0.06
| 0.06
| 0.04
| 0.83
|}  
; இந்து மதம்
இந்து மதம் சென்னையில் பெரும்பான்மையானவர்களின் நம்பிக்கையைப் பெற்றுள்ளது. சென்னை நகரின் ஒரு பகுதியாக உள்ள மைலாப்பூர், திருவல்லிகேனி, திருவொற்றியூர், சைதாபேட்டை மற்றும் திருவான்மியூர் ஆகிய கோயில்களை, நாயன்மார்கள் என்ற சைவ சமயப் துறவிகள் பார்வையிட்டனர். வயலார் நாயனார் என்ற மகான் மைலாப்பூரில் பிறந்து வளர்ந்தார். மைலாப்பூரின் விளக்கத்தை சம்பந்தர் தனது பாடல்களில் தந்திருப்பதாகவும் குறிப்புகள் உள்ளன.
பிரித்தானிய கிழக்கிந்திய கம்பெனியில் பணிபுரிந்த ஆரம்பகால மொழிபெயர்ப்பாளர்கள் அல்லது இந்திய வணிகர்கள் பக்தி கொண்ட இந்துக்கள். சென்னகேசவப் பெருமாள் கோயில், மதராசப்பட்டினத்தின் பிரதான இந்துக் கோயிலாகக் கருதப்பட்டது. 1640 ஆம் ஆண்டு நகரம் நிறுவப்பட்ட பின்னர் 1646 ஆம் ஆண்டு மொழிபெயர்ப்பாளர் பெரி திம்மன்னாவால் முதன்முதலில் இக்கோயில் கட்டப்பட்டது. சென்னை ராமகிருட்டிண அமைப்பின் முக்கிய மையமாகவும் உள்ளது. இதன் பழமையான நிறுவனமான சிறீ ராமகிருட்டிண மடம் மே 1897 ஆம் ஆண்டு சென்னையில் நிறுவப்பட்டது. 1882 ஆம் ஆண்டு முதல், சென்னை மெய்யியல் சங்கத்தின் தலைமையகமாக இருந்து வருகிறது. இச்சங்கம் உலக மதங்கள் மற்றும் மதங்களுக்கு இடையேயான உரையாடலுக்கு அர்ப்பணிக்கப்பட்ட ஒரு ஆன்மீக அமைப்பாகும். 1981 மதிப்பீட்டின்படி, சென்னை நகரில் சுமார் 600 இந்துக் கோயில்கள் இருந்தன. சென்னகேசவப் பெருமாள் கோயில், சென்ன மல்லேசுவரர் கோயில், கபாலீசுவரர் கோயில், பார்த்தசாரதி கோயில், வடபழனி ஆண்டவர் கோயில், அசுட்டலட்சுமி கோயில், காளிகாம்பாள் கோவில் மற்றும் திருவள்ளுவர் கோவில் ஆகியவை அவற்றில் முக்கியமானவையாகும்.
; இசுலாம்
கி.பி 9 ஆம் நூற்றாண்டிலிருந்து சென்னையில் முசுலீம்களின் இருப்பு பதிவு செய்யப்பட்டுள்ளது. சென்னையில் உள்ள பழமையான பள்ளிவாசல்கள் - புலிகாட் மற்றும் கோவளத்தில் உள்ளவை கி.பி 10 ஆம் நூற்றாண்டில் கட்டப்பட்டவை. 13ஆம் நூற்றாண்டில் மார்கோ போலோவும், 16ஆம் நூற்றாண்டில் டுவார்டே பார்பரோசாவும், செயின்ட் தாமசு கிறித்துவர்களாலும், மதராசு இசுலாமியர்களாலும் போற்றப்பட்டதாக பதிவுசெய்துள்ளனர்.
; கிறித்துவம்
கிறித்துதவர்கள்களின் அதிக மக்கள்தொகை கொண்ட்ட முக்கிய இந்திய நகரங்களில் சென்னையும் ஒன்றாகும், இது நகரத்தின் மக்கள்தொகையில் 7.6% ஆகும்.
# சென்னையின் மக்கள்தொகையியல்

## மொழிகள்

| தமிழ் | தெலுங்கு | உருது | மலையாளம் | இந்தி | குசராத்தி | கன்னடா | மராத்தி | ஆங்கிலம் | பிற |
| --- | --- | --- | --- | --- | --- | --- | --- | --- | --- |  
சென்னையில் தமிழ் மிகவும் பொதுவான மொழியாகும். சுமார் 76.7% சென்னையில் வசிப்பவர்களின் தாய் மொழியாகும். இதைத் தொடர்ந்து தெலுங்கு (10.5%), உருது (2.8%), மலையாளம் (2.2%) மற்றும் இந்தி (2.1%) மொழிகள் பேசப்படுகின்றன. ஆங்கிலம் பொதுவாக தொழிலாளர்களால் இரண்டாவது மொழியாகப் பயன்படுத்தப்படுகிறது.. 1891 ஆம் ஆண்டில், தமிழ் பேசுபவர்களின் சதவீதம் 60.4% ஆகவும், தெலுங்கு 22.25% ஆகவும் இருந்தது. தமிழ் மொழியைத் தாய் மொழியாகப் பேசுபவர்களின் சதவீதம் 1901 ஆம் ஆண்டில் 61.2 சதவீதத்திலிருந்து 1991 ஆம் ஆண்டில் 76.7 ஆக உயர்ந்துள்ளது. அதே நேரத்தில் தெலுங்கு பேசுபவர்களின் சதவீதம் 21.3 சதவீதத்திலிருந்து வீழ்ச்சியடைந்தது. இது 1901 முதல் 1991 வரையில் 10.5% ஆகவும், 1901 இல் 9.1 ஆக இருந்த உருது மொழி 1991 ஆம் ஆண்டில் 2.8 ஆகவும், ஆங்கிலம் 1901 ஆம் ஆண்டில் 3.1 ஆக இருந்து 1991 ஆம் ஆண்டில் இல் 0.3 சதவீதமாகவும் குறைந்துள்ளன.
1953 ஆம் ஆண்டு ஆந்திரா மாநிலம் உருவானவுடன், நகரத்திலிருந்து தெலுங்கு பேசுபவர்கள் பெருமளவில் இடம்பெயர்ந்ததே தெலுங்கு பேசும் மக்கள்தொகையின் வீழ்ச்சிக்குக் காரணம் ஆகும். 1947 ஆம் ஆண்டு இந்தியா சுதந்திரம் அடைந்ததைத் தொடர்ந்து பெரும்பாலான ஐரோப்பியர்கள் மற்றும் ஆங்கிலோ-இந்தியர்கள் ஐக்கிய இராச்சியத்திற்குப் புறப்பட்டு சென்றனர். 1901 ஆம் ஆண்டில் ஒரு சில இந்தி மொழி பேசுபவர்கள் மட்டுமே சென்னையில் வாழ்ந்ததாகத் தெரிகிறது மற்றும் 1950 ஆம் ஆண்டில் இந்தியக் குடியரசு பதவியேற்கும் வரை அவர்கள் குறிப்பிடத்தக்க இருப்பைக் கொண்டிருக்கவில்லை. இருப்பினும், 1950 ஆம் ஆண்டு முதல், அவற்றின் எண்ணிக்கை வேகமாக அதிகரித்தது.
1871 ஆம் ஆண்டு சென்னையில் 60.2% தமிழ் மக்கள், 22.3% தெலுங்கு மக்கள் தொகை வாழ்ந்தனர். சில தமிழ் மக்கள் தமிழ்நாட்டின் பிற பகுதிகளில் இருந்து சென்னைக்கு குடிபெயர்ந்துள்ளனர். நகரத்தில் 200,000 குசராத்திகள் உள்ளனர்.
# சென்னையின் மக்கள்தொகையியல்

## இனக்குழுக்கள்

### சமணர்கள்

சென்னை நகரத்தில் வட இந்திய சமணர்களைக் காட்டிலும் தமிழ் சமணர்கள் அதிகமாக உள்ளனர். வட இந்திய சமணர்களால் கட்டப்பட்ட நகரத்தில் சுமார் 100 சமணக் கோயில்கள் உள்ளன. அதேசமயம் 18 தமிழ் சமணக் கோயில்கள் மட்டுமே சுமார் 1,500 தமிழ் ஜெயின் குடும்பங்களுக்கு உணவளிக்கின்றன.  
நகரத்தில் உள்ள சீக்கிய குடும்பங்கள், சமணர்கள்களின் பொதுவான அம்சம் சிறப்பு சந்தர்ப்பங்கள் மற்றும் பண்டிகைகளின் போது ஒன்றுகூடுவது மட்டுமேயாகும்.
# சென்னையின் மக்கள்தொகையியல்

## இனக்குழுக்கள்

### பார்சிக்கள்

முதல் பார்சி இனத்தவர் 1809 ஆம் ஆண்டில் கூர்க்கிலிருந்து சென்னைக்கு வந்தார். அப்போது ஆளும் மன்னரின் சகோதரர் செயின்ட் சியார்ச்சு கோட்டையின் ஆளுநரிடம் ஒரு படத்தை வழங்க ஒரு பிரதிநிதியை அனுப்பினார். இரிசிபாய் மனேக்சி கராசு என்பவர்தான் நகரத்தில் இறங்கிய முதல் பார்சி ஆவார். இவருடன் மேலும் ஐந்து பார்சிகள் மற்றும் இரண்டு பாதிரியார்களும் வந்தனர். இப்பாதிரியார்களே இராயபுரத்தில் நிலம் வாங்கினர். 1900 ஆம் ஆண்டுகளில், பார்சிகள் பொதுவாக கார்கள், சைக்கிள்கள், வாசனை திரவியங்கள் மற்றும் சாயங்களைக் கையாள்வதில் செழிப்பானவர்களாக இருந்தனர். ஈரானியர்கள் 1900 ஆம் ஆண்டில் சென்னைக்கு வந்தனர். ஈரானிய சிற்றுண்டியகங்களுக்காக இவர் அறியப்பட்டனர். திரையரங்குகளை நிறுவினர். 1906 ஆம் ஆண்டு வரை 100 ஆண்டுகளுக்கும் மேலாக இச்சமூகத்தில் அதிகாரப்பூர்வ பாதிரியார் இல்லை. 1909 ஆம் ஆண்டில் ராயபுரம் நெருப்புக் கோயில் கட்டப்படும் வரை வழிபாட்டுத் தலமே இல்லாமல் இருந்தது.
2010 ஆம் ஆண்டு நிலவரப்படி, சென்னையில் சுமார் 250 பார்சிகள் இருந்தனர். அவர்களில் பலர் ராயபுரத்தில் வசிக்கின்றனர்.
# சென்னையின் மக்கள்தொகையியல்

## இனக்குழுக்கள்

### சப்பானியர்கள்

2013 ஆம் ஆண்டு நிலவரப்படி சென்னை நகரத்தில் சுமார் 800 சப்பானியர்கள் இருந்தனர்.
# சென்னையின் மக்கள்தொகையியல்

## இனக்குழுக்கள்

### கொரியர்கள்

1995 ஆம் ஆண்ட்டில் ஊண்டாய் நகரில் தொழிற்சாலைகளை திறக்க முடிவு செய்ததன் காரணமாக, இந்தியாவில் கொரிய சமூகத்தின் ஆரம்ப மையமாக சென்னை விளங்குகிறது. கொரியர்கள் பெரும்பாலும் கீழ்பாக்கத்தில் குவிந்துள்ளனர். இதன் விளைவாக இப்பகுதி "குட்டி கொரியா" என்ற புனைப்பெயரை பெற்றுள்ளது. நகரத்தில் கொரிய சமூகம் அடுத்தடுத்த ஆண்டுகளில் தொடர்ந்து வளர்ச்சியடைந்தது. மேலும் 2009 ஆம் ஆண்டில், நகரத்தில் சுமார் 3,000 கொரியர்கள் இருந்தனர், இது 2006 இல் 700 ஆக இருந்தது. 2013 ஆம் ஆண்டின் நிலவரப்படி நகரத்தில் 4,000 எண்ணிக்கைக்கும் மேற்பட்ட கொரியர்கள் இருந்தனர். கொரியா வர்த்தக மைய அறிக்கையின்படி ஊண்டாய் மோட்டார்சு, சாம்சங், எல்ஜி, மற்றும் லோட்டே உட்பட 150 எண்ணிக்கைக்கும் மேற்பட்ட கொரிய நிறுவனங்கள் இங்கிருந்தன. சிலர் கொரிய உணவகங்களையும் திறந்துள்ளனர். இது பெரும்பாலும் உள்ளூர் இந்தியர்களைக் காட்டிலும் அவர்களின் சக இனத்தவர்களை இலக்காகக் கொண்டது. கொரியர்கள் இந்தியாவில் பல கிறித்துதவ தேவாலயங்களை உருவாக்கியுள்ளனர். இவற்றில் இரண்டு சென்னையில் உள்ளன. புது தில்லியில் இரண்டும் மும்பையில் ஒன்றும் மற்ற தேவாலயங்களாகும்.
# சலோமி (இயேசுவின் சீடர்)

புதிய ஏற்பாட்டில், **சலோமி** என்பவர் இயேசுவைப் பின்பற்றிய பெண் சீடராவார். இவர் இயேசு சிலுவையில் அறையப்பட்டபோது நிகழ்விடத்தில் இருந்தவர்களுள் ஒருவராகவும் இயேசுவின் கல்லறை காலியாக இருப்பதைக் கண்ட பெண்களுள் ஒருவராகவும் மாற்கு நற்செய்தியில் குறிப்பிடப்பட்டுள்ளார். மேலும் நியமன நற்செய்திகளில் பெயரின்றிக் குறிப்பிடப்பட்டுள்ள மற்ற பெண்களுடன் இவர் அடையாளம் காணப்படுகிறார். குறிப்பாக, பன்னிரண்டு திருத்தூதர்களில் இருவரான யாக்கோபு மற்றும் யோவான் ஆகியோரின் தாயாகவும் செபதேயுவின் மனைவியாகவும் அடிக்கடி அடையாளம் காணப்படுகிறார். இடைக்கால பாரம்பரியத்தில், சலோமி ( **மேரி சலோமி**) தூய அன்னாவின் மகள்களான மூன்று மேரிகளில் ஒருவராகக் கருதப்பட்டார், எனவே இவர் இயேசுவின் தாயான மரியாவின் ஒன்றுவிட்ட சகோதரியாவார்.
# சலோமி (இயேசுவின் சீடர்)

## நியமன நற்செய்திகளில்

மாற்கு நற்செய்தி 15:40–41 ல், இயேசு சிலுவையில் அறையப்பட்டபோது நிகழ்விடத்தில் இருந்த பெண்களுள் ஒருவராக சலோமி பெயரிடப்பட்டுள்ளார், "பெண்கள் சிலரும் தொலையில் நின்று உற்று நோக்கிக்கொண்டிருந்தனர். அவர்களுள் மகதலா மரியாவும் சின்ன யாக்கோபு மற்றும் யோசே ஆகியோரின் தாயாகிய மரியாவும், சலோமி என்பவரும் இருந்தனர். இயேசு கலிலேயாவில் இருந்த போது அவர்கள் அவரைப் பின்பற்றி அவருக்குப் பணிவிடை செய்து வந்தவர்கள், அவருடன் எருசலேமுக்கு வந்திருந்த வேறுபல பெண்களும் அங்கே இருந்தார்கள்."  
மத்தேயு 27:56 இன் பகுதி இவ்வாறு கூறுகிறது: "அவர்களிடையே மகதலா மரியாவும் யாக்கோபு மற்றும் யோசேப்பு ஆகியோரின் தாயான மரியாவும் செபதேயுவின் பிள்ளைகளுடைய தாயும் இருந்தார்கள்." கத்தோலிக்க என்சைக்ளோபீடியா (1913) மாற்கு 15:40 இன் சலோமி மத்தேயுவில் உள்ள செபதேயின் மகன்களின் தாயுடன் ஒத்தவராக இருக்கலாம் என்ற கருத்தை முன்வைக்கிறது; மத்தேயு 20:20 இல் சலோமி தனது மகன்களை பரதீஸில் இயேசுவுடன் அமர்வதற்கு அனுமதிக்கும்படி அவரிடம் மன்றாடுகிறார்.
# சலோமி (இயேசுவின் சீடர்)

## பிற நற்செய்திகளில்

தொடக்கக்காலக் கிறிஸ்தவ நூல்களில், "சலோமி" பற்றிய பல்வேறு குறிப்புகள் உள்ளன. யாக்கோபு என்ற பெயருடன் இணைக்கப்பட்ட குழந்தை பருவ நற்செய்தியொன்றில் சலோமி குறிப்பிடப்பட்டுள்ளார், யாக்கோபு நற்செய்தி ch. XIV:  
: "14 மருத்துவச்சி குகையிலிருந்து வெளியே சென்றாள், சலோமி அவளைச் சந்தித்தாள். 15 மருத்துவச்சி அவளிடம், "சலோமி, சலோமி, நான் பார்த்த ஒரு வியக்கத்தக்க விஷயத்தைச் சொல்கிறேன். 16 ஒரு கன்னிப்பெண் பெற்றெடுத்தாள், இது இயற்கைக்கு எதிரானது." 17 அதற்கு சலோமி, "என் கடவுளாகிய இறைவன் வாழ்பவர், இந்த விஷயத்தில் எனக்கு ஒரு குறிப்பிட்ட ஆதாரம் கிடைக்காத வரை, ஒரு கன்னிப்பெண் பெற்றெடுத்தாள் என்று நான் நம்பமாட்டேன்" என்றாள்.  
: 18 பிறகு சலோமி உள்ளே சென்றாள், மருத்துவச்சி, "மரியா, உன்னைக் காட்டு, உன்னைப் பற்றி ஒரு பெரிய சர்ச்சை எழுந்துள்ளது" என்றாள். 19 சலோமி அவளை விரலால் சோதித்தாள். 20 ஆனால் சலோமியின் கை சுருங்கிப்போனது, அவள் கசப்புடன் முணுமுணுத்து, 21: என் அக்கிரமத்தினிமித்தம் எனக்குக் கேடு! ஏனெனில், வாழும் கடவுளை நான் சோதித்தேன், என் கை கீழேவிழ தயாராக உள்ளது."  
மருத்துவச்சிக்குப் பிறகு, அற்புதப் பிறப்புக்கு சாட்சியாக இருந்த முதல் நபர் சலோமி என்பதும், இயேசுவை கிறிஸ்து என்று அங்கீகரிப்பதும், அவளை சீடரான சலோமியுடன் இணைக்கும் சூழ்நிலைகள். உயர் இடைக்காலத்தில், இந்த சலோமி பெரும்பாலும் (ஆனால் எப்போதும் இல்லை) மேற்கில் மேரி சலோமியுடன் அடையாளம் காணப்பட்டார், எனவே அவர் நம்பிக்கையுள்ள மருத்துவச்சியாகக் கருதப்பட்டார்.
# தேசிய அறிவியல், தொழில்நுட்பம், மேம்பாடு கல்வி நிறுவனம்

**தேசிய அறிவியல், தொழினுட்பம், மேம்பாடு கல்வி நிறுவனம்** (*National Institute of Science, Technology and Development Studies*) என்பது இந்தியாவின் தலைநகரான புது தில்லியில் உள்ள அறிவியல் மற்றும் தொழிலக ஆய்வு மன்றத்தின் ஒரு பிரிவாகும். இது அறிவியல், சமூகம் மற்றும் மாநிலங்களுக்கிடையேயான தொடர்புகளின் பல்வேறு அம்சங்களைப் பற்றிய ஆய்வு மற்றும் அறிவியல், தொழினுட்பம் மற்றும் சமூகத்தின் இடைமுகத்தை ஆராய்வதில் ஈடுபட்டுள்ளது.
# தேசிய அறிவியல், தொழில்நுட்பம், மேம்பாடு கல்வி நிறுவனம்

## வரலாறு

ஆகத்து 1973-ல். அறிவியல் மற்றும் தொழிலக ஆய்வு மன்றம் புது தில்லை தலைமையகத்தில் அறிவியல், தொழினுட்பம் மற்றும் மேம்பாடு பற்றிய ஆய்வு மையத்தை அமைத்தது. பின்னர் 30 செப்டம்பர் 1980 அன்று, ஆட்சிக்குழு இம்மையம் சுயாட்சி பெற்ற நிறுவனமாகச் செயல்பட ஒப்புதல் அளித்தது. தற்போதைய பெயரான, தேசிய அறிவியல், தொழினுட்பம், மேம்பாடு கல்வி நிறுவனம் என்பது ஏப்ரல் 1, 1981ல் அமலுக்கு வந்தது. 2021ஆம் ஆண்டில், இந்த நிறுவனம் தேசிய அறிவியல் தொடர்பு மற்றும் தகவல் வள நிறுவனத்துடன் இணைக்கப்பட்டு தேசிய அறிவியல் தொடர்பு மற்றும் கொள்கை ஆராய்ச்சி நிறுவனத்தை உருவாக்கியது.
# தேசிய அறிவியல், தொழில்நுட்பம், மேம்பாடு கல்வி நிறுவனம்

## கல்வியாளர்கள்

இந்நிறுவனத்தில் பேராசிரியர்களாக இயக்குநர் மற்றும் 14 பெண்கள் உட்பட 45 உறுப்பினர்கள் உள்ளனர். இவர்கள் பல துறைகளில் பணியாற்றிவருகின்றனர். 35 பேர் அறிவியல் அல்லது பொறியியலில் பட்டம் பெற்றவர்கள், மீதமுள்ள 10 உறுப்பினர்கள் சமூக அறிவியலைச் சேர்ந்தவர்கள். பல்வேறு பல்கலைக்கழகங்களிலிருந்து முனைவர் பட்டம் பெறச் சேரும் மாணவர்கள் இங்குப் பதிவு செய்கிறார்கள். இந்த நிறுவனத்தில் இந்தியா மற்றும் வெளிநாடுகளிலிருந்து ஆராய்ச்சியாளர்களுக்கு வாய்ப்பளிக்கும் வகையில் வருகை ஆராய்ச்சியாளர் திட்டம் செயல்பாட்டில் உள்ளது.
# தேசிய அறிவியல், தொழில்நுட்பம், மேம்பாடு கல்வி நிறுவனம்

## மேலும் பார்க்கவும்

- அறிவியல் மற்றும் தொழிலக ஆய்வு மன்றம்
# மத்திய மருந்து ஆராய்ச்சி நிறுவனம்

**மத்திய மருந்து ஆராய்ச்சி நிறுவனம்** (*Central Drug Research Institute*) இந்தியாவின் இலக்னோவில் உள்ள பலபிரிவுகளில் ஆராய்ச்சி மேற்கொள்ளும் ஆய்வகமாகும். இங்கு உயிரியல் மருத்துவ அறிவியலின் பல்வேறு துறைகளைச் சேர்ந்த ஆராய்ச்சியாளர்கள் பணிபுரிகின்றனர். பேராசிரியர் தபஸ் குமார் குண்டு, மூலக்கூறு உயிரியலாளர், கல்வியாளர் மற்றும் அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் பரிசைப் பெற்றவர், மத்திய மருந்து ஆராய்ச்சி நிறுவனத்தின் தற்போதைய இயக்குநராக உள்ளார்.
# மத்திய மருந்து ஆராய்ச்சி நிறுவனம்

## வரலாறு

மத்திய மருந்து ஆராய்ச்சி நிறுவனம் இந்தியாவில் சுதந்திரத்திற்குப் பிறகு நிறுவப்பட்ட முதல் ஆய்வகங்களில் ஒன்றாகும். இந்திய அறிவியல் மற்றும் தொழிலக ஆய்வு மன்றத்தின் கீழ் செயல்படும் முப்பத்தொன்பது ஆய்வகங்களில் இதுவும் ஒன்றாகும். இந்த ஆராய்ச்சி நிறுவனம் 1951 பிப்ரவரி 17 அன்று அன்றைய இந்தியப் பிரதமர் ஜவகர்லால் நேரு அவர்களால் முறையாகத் திறந்து வைக்கப்பட்டது.
# மத்திய மருந்து ஆராய்ச்சி நிறுவனம்

## பிரிவுகள்

நிர்வாக மற்றும் அறிவியல் நோக்கங்களுக்காக இந்நிறுவனத்தில் 17 ஆராய்ச்சி மற்றும் மேம்பாட்டுப் பிரிவுகளும், தொழில்நுட்ப மற்றும் அறிவியல் ஆதரவை வழங்கும் பல பிரிவுகளும் செயல்படுகின்றன. பின்வரும் பிரிவுகள் ஆராய்ச்சி மற்றும் மேம்பாட்டில் ஈடுபட்டுள்ளன:  
- உயிர்வேதியியல்
- தாவரவியல்
- மருத்துவ மற்றும் பரிசோதனை மருத்துவம்
- புற்றுநோய் உயிரியல்
- உட்சுரப்பியல்
- நொதித்தல் தொழில்நுட்பம்
- மருத்துவ மற்றும் செயல்முறை வேதியியல்
- நுண்ணுயிரியல்
- நரம்பியல் மற்றும் வயதான உயிரியல்
- ஒட்டுண்ணியியல்
- மருந்தியல் பிரிவு
- பார்மகோகினெடிக்ஸ் மற்றும் வளர்சிதை மாற்றம்
- மருந்தியல்
- நச்சுயியல்
- ஆய்வக விலங்குகள்  
கூடுதலாக, ஆராய்ச்சி நிறுவனத்திற்கு வெளியே அமைந்துள்ள இரண்டு தரவு மையங்கள் மற்றும் ஒரு கள ஆய்வு நிலையமும் இந்நிறுவனத்துடன் இணைந்து செயல்படுகின்றன.
# மத்திய மருந்து ஆராய்ச்சி நிறுவனம்

## சாதனைகள்

- செண்ட்குரோமன்/ஓர்மெலொக்சிபென்
# மாடித் தோட்டம்

தோட்டக்கலையில், **மாடித் தோட்டம்** (*Terrace garden*) என்பது ஒரு கட்டடத்தின் மேலே உள்ள தட்டையான மொட்டை மாடியில் அமைக்கப்படும் தோட்டம் ஆகும்.
# மாடித் தோட்டம்

## வரலாறு

; பாரசீகம்  
சம தளமானது பொதுவாக மன ஆறுதல், ஓய்வு போன்றவற்றிற்கு அவசியமானதாகக் கருதப்படுவதால், மொட்டை மாடியானது ஒரு உயரமான காட்சித் தளமாக பண்டைய பாரசீக தோட்டக்கலை பாரம்பரியத்தில் துவக்கத்தில் தோன்றியது. ஒரு உயர்ந்த பார்வை தளமாக பண்டைய பாரசீக தோட்டக்கலை பாரம்பரியத்தில் ஆரம்பத்தில் தோன்றியது. மொட்டை மாடியில் இருந்து படிப்படியாக கீழிறங்கி வருவது போன்ற தோட்டத்தை மொட்டை மாடியில் அமைக்கும் பழமையான தோட்டக்கலை நடைமுறை இருந்து வந்தது. பாபிலோனின் தொங்கு தோட்டம் ஜிகுராட்டில் உள்ளதைப் போன்ற படிகள் கொண்ட ஒரு செயற்கை மலையில் அமைக்கப்பட்டிருக்க வேண்டும்.  
; பண்டைய உரோம்  
சின்ன ஆசியாவின் மலைப்பாங்கான பகுதிகளில் இருந்து பாரசீக தோட்டக்கலையின் அனுபவத்தை லுகுல்லஸ் உரோமுக்கு மீண்டும் கொண்டு வந்தார். அவை இயற்கையான சாய்வு படிக்கட்டுகளால் இணைக்கப்பட்ட மொட்டை மாடிகளில் வரிசையாக வடிவமைக்கப்பட்டது.  
காப்ரியில் பேரரசுக்கு உரிய மாளிகைகள் பல்வேறு மாடித் தோட்டங்களை ஏற்படுத்த ஏதுவாக கட்டப்பட்டன. எர்குலேனியத்தில் உள்ள பாப்பிரியின் கடலோர மாளிகையில், ஜூலியஸ் சீசரின் மாமனாரின் மாளிகைத் தோட்டங்கள் தொடர்ச்சியாக மொட்டை மாடிகளில் இருந்து கீழிறங்கிவந்து, நேபிள்ஸ் விரிகுடாவின் இனிமையான மற்றும் மாறுபட்ட காட்சியை அளித்தது. அவற்றில் சில மட்டுமே அகழ்ந்து எடுக்கப்பட்டுள்ளன. மொட்டை மாடிக்கு கீழே உள்ள கிரிப்டோபோர்டிகசில் உள்ள அறைகள் பூ பூத்த, பழங்கள் கொண்டதான மரங்கள் கொண்டதாக வரையப்பட்டுள்ளன.  
; இத்தாலிய மறுமலர்ச்சி காலம்  
இத்தாலிய மறுமலர்ச்சிக் காலத்தின் போது, வன இயற்கை மீது மனிதனின் கட்டுப்பாட்டை காட்டும் விதமாக மொட்டை மாடியில் படிக்கட்டுகள் மற்றும் நீர் அம்சங்கள் இணைந்ததாக மாடித்தோட்டம் வடிவமைக்கப்பட்டது.
# மாடித் தோட்டம்

## சமகாலத்தில்

தற்கால மாடித் தோட்டங்கள் பெரும்பாலும் நகர்ப்புறங்களில் அமைக்கப்படுகின்றன. அவை தரை மட்டத்தைத் தவிர அடுக்குமாடி குடியிருப்பு அல்லது தனிவீட்டின் மொட்டை மாடியின் ஒரு கூறாக அமைக்கப்படுகிறது. இவை பெரும்பாலும் கூரைத் தோட்டங்களுடன் ஒத்து விவாதிக்கப்படுகின்றன. இருப்பினும் இவை ஒருபோதும் உண்மையில் கூரைத் தோட்டங்கள் அல்ல. மாறாக பால்கனிகள் மற்றும் மொட்டைமாடி தளங்களில் சிறியதாக அமைக்கப்படுகின்றன. இந்த தோட்டங்கள்ளானது தொட்டிகளில் வளர்க்கப்படும் தாவரங்களால் ஆனவை. தொட்டிகளில் காய்கறிகள், கீரைகள், மலர்கள் போன்றவை விளைவிக்கப்படுகின்றன. இவற்றிற்கு தானியங்கி முறையில் சொட்டு நீர் பாசனம், நுண்நீர் பாசன முறைகள் மூலம் இந்த மாடிகள் பசுமையான தோட்டங்களாக மாற்றறப்படுகின்றன.
# தகவல்நுட்ப பொருட்கள் மேம்பாடு மற்றும் ஆராய்ச்சி அலகு

**தகவல்நுட்ப பொருட்கள் மேம்பாடு மற்றும் ஆராய்ச்சி அலகு** (Unit for Research and Development of Information Products) என்பது இந்திய அரசின் அறிவியல் மற்றும் தொழிலக ஆய்வு மன்றத்தின் செயல்படும் நிறுவனமாகும். இந்நிறுவனம் மகாராட்டிர மாநிலம் புனே நகரில் அமைந்துள்ளது.  
இந்திய அறிவியல் மற்றும் தொழிலக ஆராய்ச்சி மன்றத்தின் தகவல் தயாரிப்புகளின் ஆராய்ச்சி மற்றும் மேம்பாட்டிற்கான சிறப்புச் சேவை அலகாக இது உள்ளது. இது அறிவுசார் சொத்து மற்றும் தொழில்நுட்ப வணிக தகவல் சேவைகளை வழங்குவதன் மூலம் ஆராய்ச்சி திட்டங்களின் முன் ஆராய்ச்சி மற்றும் வளர்ச்சிக்கு முந்தைய கட்டத்தில் கவனம் செலுத்துகிறது.
# தகவல்நுட்ப பொருட்கள் மேம்பாடு மற்றும் ஆராய்ச்சி அலகு

## சேவைகள்

தொடக்கநிலை-நிறுவனங்கள், சிறிய மூலதன நிறுவனங்கள், மன்றத்தின் உள்ளேயும் வெளியையும் உள்ள ஆராய்ச்சி நிறுவனங்கள், இந்திய பெரும் வணிக மற்றும் பன்னாட்டு நிறுவனங்கள் உட்படப் பரந்த அளவிலான வாடிக்கையாளர்களுக்கு மதிப்புக் கூட்டப்பட்ட தகவல் சேவைகளை இந்த நிறுவனம் வழங்குகிறது. இதன் முதன்மை வாடிக்கையாளர்களில் ஆராய்ச்சி மற்றும் மேம்பாடு, சட்டப்பூர்வமான, புதிய வணிக மேம்பாடு உள்ளிட்ட பலபணிகளை மேற்கொள்கின்றது.
# மத்திய மின்னணு பொறியியல் ஆராய்ச்சி நிறுவனம்

**மத்திய மின்னணு பொறியியல் ஆராய்ச்சி நிறுவனம்** (*Central Electronics Engineering Research Institute*) என்பது இந்தியாவின் ராஜஸ்தான் பிலானி, ஜுன்ஜுனு மாவட்டம் மற்றும் தமிழ்நாடு, சென்னை ஆகிய இடங்களில் அமைந்துள்ளது ஆராய்ச்சி நிறுவனமாகும். இது புது தில்லி, அறிவியல் மற்றும் தொழிலக ஆய்வு மன்றத்தின் ஆய்வகமாகும். இது மின்னணு துறையில் மேம்பட்ட ஆராய்ச்சி மற்றும் மேம்பாட்டிற்காக 1953-ல் நிறுவப்பட்டது.  
இந்நிறுவனம் தொடக்கத்திலிருந்து, நாட்டில் மின்னணுவியல் வளர்ச்சிக்காக உழைத்து வருகிறது. பின்வரும் முக்கிய பிரிவுகளில் ஆய்வு மற்றும் மேம்பாட்டினை மேற்கொள்வதற்குத் தேவையான உள்கட்டமைப்பு மற்றும் நன்கு அனுபவம் வாய்ந்த மனிதவளத்தை நிறுவியுள்ளது.  
1. கணினி இயற்பியல் அமைப்புகள்
1. நுண்ணலைக் குழாய்கள்
1. திறணுணர்வி  
சென்னை மையம் செயல்முறை கட்டுப்பாட்டுக் கருவிகள் மற்றும் தானியக்கம் மற்றும் இயந்திர பார்வை தொழில்நுட்பங்களில் கவனம் செலுத்துகிறது.
# சங்கல்தன் சுரங்க இருப்புப்பாதை

**சங்கல்தன் சுரங்க இருப்புப்பாதை** (*Sangaldan Tunnel*) என்பது இந்தியாவில் ஜம்மு காசுமீரில் அமைந்துள்ள இருப்புப்பாதை ஆகும். இது 7.1 கி.மீ. நீளமுடையது. இது ஜம்மு-பாரமுல்லா இருப்புப் பாதையின் கட்ரா-பனிஹால் பகுதிக்கு இடையே உள்ள தொடருந்து சுரங்கப்பாதை ஆகும். இது ஜம்மு மற்றும் காஷ்மீரில் உள்ள, மத்திய இமயமலையின் சங்கல்தன் நகரின் வடக்கே, இராம்பன் மாவட்டத்திற்கு அருகில் அமைந்துள்ளது. இச்சுரங்கப்பாதை 4 திசம்பர் 2010 கட்டி முடிக்கப்பட்டு பயன்பாட்டிற்கு வந்தது.